Document ID: 31998D0008

Komisijos sprendimas
1997 m. spalio 16 d.
dėl Federacinės Jugoslavijos Respublikos įmonių, patvirtintų importuoti šviežią mėsą į Bendriją, sąrašo
(tekstas svarbus EEE)
(98/8/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules bei šviežią mėsą ir mėsos produktus iš trečiųjų šalių [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 4 straipsnio 1 dalį ir 18 straipsnio 1 dalies a ir b punktus,
kadangi trečiųjų šalių įmonėms negali būti leidžiama eksportuoti į Bendriją šviežios mėsos, jei ji neatitinka toje direktyvoje nustatytų bendrųjų ir specialių reikalavimų;
kadangi pagal Direktyvos 72/462/EEB 4 straipsnio 3 dalį Federacinė Jugoslavijos Respublika pateikė įmonių, kurioms leidžiama eksportuoti į Bendriją, sąrašą;
kadangi atlikus Bendrijos veterinarinę misiją paaiškėjo, kad gyvūnų sveikatos situacija Federacinėje Jugoslavijos Respublikoje yra panaši kaip ir Bendrijai priklausančiose šalyse, ypač dėl per mėsą perduodamų ligų;
kadangi patikrinimais, kuriuos Bendrija atliko vietoje, nustatyta, kad šių įmonių higienos standartų lygis yra pakankamas ir todėl jos gali būti įtrauktos į įmonių, iš kurių gali būti leidžiama importuoti šviežią mėsą, pirmąjį sąrašą, sudarytą pagal tos direktyvos 4 straipsnio 1 dalį;
kadangi importuojant šviežią mėsą iš šio reglamento priedo sąraše pateiktų įmonių ir toliau turi būti laikomasi jau nustatytų nuostatų, bendrųjų Sutarties nuostatų ir ypač kitų Bendrijos veterinarijos reglamentų, visų pirma susijusių su sveikatos apsauga;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Priedo sąraše išvardytos Buvusiosios Jugoslavijos Respublikos Makedonijos įmonės yra tvirtinamos eksportuoti šviežią mėsą į Bendriją.
2. Importą iš šių įmonių ir toliau reglamentuoja kituose teisės aktuose nustatytos Bendrijos veterinarijos nuostatos, visų pirma susijusios su sveikatos apsauga.
2 straipsnis
Šis sprendimas skirtas valstybėms narėms.
Priimta Briuselyje, 1997 m. gruodžio 16 d.

Labels: 0
3
17
18